Albert Suerbeer - Vikipeedia, vaba entsüklopeedia

# Albert Suerbeer

### Allikas: Vikipeedia

Albert II Suerbeer (12. sajandi lõpp – 1273) oli esimene Riia peapiiskop.

Kui Riia piiskop Albert von Buxhövden 1229. aastal suri, nimetas Bremeni peapiiskop Suerbeeri tema järglaseks, kuid Riia toomkapiitel valis piiskopiks hoopis Nicolaus von Naueni. Suerbeeri vastu oli ka Saksa ordu ning ehkki ta omas paavsti toetust, pidi ta Riia piiskopitoolist siiski loobuma. Selle asemel sai ta 1240. aastal Armagh' peapiiskopiks. 1246 lahkus ta aga Iirimaalt ning tuli tagasi Saksamaale. Paavst nimetas ta Lübecki piiskopiks ning Eesti, Liivimaa ja Preisimaa peapiiskopiks, lisaks sellele sai tast ka paavsti legaat Põhja-Euroopas. 1253. aastal, kui Riia piiskop Nauen suri, sai Suerbeer lõpuks ka Riia isandaks. Tema ametinimetuseks sai Riia peapiiskop ning talle allutati Tartu, Saare-Lääne, Kuramaa ja Preisimaa piiskopkonnad.

Eelnev: Nicolaus von Nauen (oli Riia piiskop) | Riia peapiiskop 1253–1273 | Järgnev: Johann von Lunen

Välja otsitud andmebaasist "http://et.wikipedia.org../../../a/l/b/Albert_Suerbeer_a391.html"

Kategooriad: Riia peapiiskopid | Surnud 1273

##### Views

- Artikkel
- Arutelu
- Viimane redaktsioon

##### Otsi